[{"text_idx": "#000002", "text": "Euskal Artzain Txakurraren eredu edo estandarra"}, {"text_idx": "#000004", "text": "Animalia eumetriko eta longilineoa da.\nGarapen handiko gorputz-enbor luzanga du.\nKolore gorri bizia du, gorrizta deitzen zaiona, sarritan ilunagoa.\nGaraieraren eta luzeraren arteko erlazioa 1/1,1 ingurukoa da sexu bietan."}, {"text_idx": "#000005", "text": "Animalia eumetrikoa da, longilineoa. Gorputz-enbor sendoa eta errektangularra du, trostariari dagozkion angeluekin.\nIlajea berezia du, Gorbeiakoak baino gogorragoa, horia, hori-gorria edo kanela-kolorekoa.\nGaraieraren eta luzeraren arteko erlazioa 1/1,2 ingurukoa da sexu bietan.\nBurezurraren eta aurpegiaren arteko erlazioa 5/4 da."}, {"text_idx": "#000010", "text": "Aurpegiaren gainaldeko soslaia zuzena da. Sarritan goragune leuna izaten du sudur-puntaren ondoan.\nSudurra zuzena da eta sudur-punta beltza da.\nMuturra luzanga eta mehea da. Sarritan pigmentazioak edukitzen ditu. Stopa leuna da.\nEzpainek ondo estaltzen dute beheko baraila, biguntasunik gabe.\nBaraila \u2013hortzak\u2013 sendoa eta osoa; ortognatoa.\nBegiak ertainak dira, almendra-itxurakoak, gaztaina- eta anbar-kolorekoak. Kokaera ia frontala dute."}, {"text_idx": "#000011", "text": "Aurpegiaren gainaldeko soslaia zuzena da, edo pixka bat subkonbexua mutur aldean.\nSudurra zuzena da, ez oso irekia. Sudur-punta beti da beltza.\nMuturra fina da. Gainaldeko soslaia zuzena du, edo pixka bat subkonbexua punta aldean. Kanela-kolorekoa, gorputzaren gainerako atalak baino biziagoa, edo bestela beltza. Ile laburra du. Stopa garbi nabari da baina ez da markatuegia.\nEzpainak irmo eta estuak dira, ez bigun eta lasaiak. Ondo estaltzen dute beheko baraila. Ezpain-ertza ez da markatua. Pigmentazioa beltza da.\nBaraila \u2013hortzak\u2013 sendoa eta osoa; ortognatoa. Artaziek bezala egiten dute hozka.\nBegiak ertainak dira, obalatuak. Betazalak beltzak dira eta irisa gaztaina- edo anbar-kolorekoa. Begien jarrera ia frontala da."}, {"text_idx": "#000013", "text": "Belarriak berez begi-ertzaren luzapen-lerroaren gainetik egon ohi dira. Ertainak dira. Triangelu-itxura dute, eta zenbaitetan goiko herena atzerantz tolestuta dute.\nLepoa laburxea da, zilindrikoa, eta ondo garatutako giharrak ditu. Buruarekin bat egiten du etenune nabarmenik gabe, eta enborrarekiko lotunea zabalagoa du."}, {"text_idx": "#000018", "text": "Oro har, sendoak, iharrak eta jarrera onekoak dira.\nSorbaldak nabarmenak eta garapen handikoak dira.\nBesoak luzeak eta sendoak dira; 45o-ko inklinazioa dute, eta besaurrearen antzeko luzera.\nUkondoak paraleloak dira eta gorputzari ondo atxikita daude. Bular-hezurraren parean edo gorago daude.\nKarpoek garapen eta indar handia dute.\nOinak obalatuak dira. Kuxin gogor eta urragaitzak dituzte."}, {"text_idx": "#000019", "text": "Oro har, jarrera onekoak, iharrak eta sendoak dira. Tendoi oso garatuak eta markatuak dituzte. Aurreko aldean ile laburra dute eta atzeko aldean ile-mototsak.\nSorbaldak ez dira oso nabariak. Garapen egokia dute.\nBesoak sendoak dira, ez oso luzeak.\nUkondoak paraleloak dira eta gorputzari ondo atxikita daude. Bular-hezurraren lerroaren parean daude.\nBesaurreak oso indartsuak dira, bertikalak eta besoak baino luzetxoagoak.\nMetakarpoak laburrak, sendoak eta jarrera onekoak dira.\nOinak obalatuak dira. Kuxin gogor eta urragaitzak dituzte."}, {"text_idx": "#000023", "text": "Azala lodixea da, gihar-planoei eta hezur-erreliebei atxikia.\nIlea luze samarra da, latza, zapazto itxurakoa.\nAurpegian eta gorputz-adarren atzealdean laburragoa da."}, {"text_idx": "#000025", "text": "Artzaintzarako berezko sena dute. Ausartak, lagunkoiak eta orekatuak dira."}, {"text_idx": "#000026", "text": "Jabearekin lotura estua egin eta erabateko fideltasuna dion txakurra izan ohi da.\nArtzaintzarako berezko sena du. Bere lurraldea zaintzeko sen nabarmena du."}]